Ich heisse Butterzöpfli. Backe händ mich s'Vetsche, die neue Guetsverwalter. Jetzt lig ich da mitte vo goldgäle guet duftende Kollege und söt verchauft und verspise werde. Aber no han ich us mim Brotchorb ä wunderbari Ussicht uf dä Dorfmärt. Ich gse en hufe schöni Ständ. Was es da alles git! Gradus vo mir stönd Wyfläsche i verschidenschte Forme. Dä Chef  vo dene Fläsche freut sich a dä Bsuecher wo deguschtiered und dänn au no ä Bstellig ufgänd. Vom Stand näbedra glizered selbergmachtig Chetteli i dä Sunne. Übringens, es isch hüt fasch so heiss wie im Bachofe! Näbed mir zue chessleds durend. Da häts Chind wo mit Bölle uf Büchse schüssed. Die chönd richtig strahle ab dem Lärme. Wyter une stönd ä paar Manne, die wänd vo dä Bsucher, dass si Öppis uf es Plakat schribed. Ich cha nöd alles läse aber ich glaube, es gat um äs Hallebad. Denäbed häts en Springbrune, da  lauft doch tatsächlich Schoggi drüberabe. D'Lüt tünkled Guezli i die bruni Sose und schläcked dänn au no d'Finger ab.